[image: Lion]РЕПУБЛИКА БЪЛГАРИЯ 
Министерство на околната среда и водите 
Басейнова дирекция „Дунавски район“
.


РЕШЕНИЕ

№ 5094/ 23.09.2026 г.


за продължаване срока на действие и изменение на
Разрешително № 11140055/ 07.08.2009 г. за водовземане от повърхностен воден обект



[bookmark: _GoBack]Днес, 23.09.2026 г., подписаната инж. РУМЕЛИЯ МАРКОВА ПЕТРОВА – Директор на Басейнова дирекция ”Дунавски район” (БДДР) гр. Плевен, след като разгледах преписката по постъпило заявление с вх. № РР-01-7/ 22.01.2026 г. от г-н Бойко Григоров – управител на „Собек“ ООД гр. София, Столична община, обл. София град, с ЕИК 200184381, за изменение и продължаване срока на действие на Разрешително № 11140055/ 07.08.2009 г. за водовземане (РВ) от повърхностен воден обект – река Канщица, с цел на водовземането – производство на електроенергия и с място на използване на водите – малка водноелектрическа централа (МВЕЦ) „Рударка“ в неурбанизираната територия от землището на с. Краево, общ. Ботевград, Софийска област, за да се произнеса, взех предвид следното:
1. „Собек“ ООД гр. София, Столична община, обл. София град, е титуляр на Разрешително № 11140055/ 07.08.2009 г. за водовземане (РВ) от повърхностен воден обект – река Канщица, с цел на водовземането – производство на електроенергия и с място на използване на водите – малка водноелектрическа централа (МВЕЦ) „Рударка“ в неурбанизираната територия от землището на с. Краево, общ. Ботевград, Софийска област. Крайният срок на действие на разрешителното е ”07.08.2026 г.”.
1. Заявлението е подадено от законен представител на титуляра на разрешителното за водовземане от повърхностен воден обект.
1. Заявлението е с вх. № РР-01-7/ 22.01.2026 г., с което титуляра на разрешителното за водовземане от повърхностен воден обект е спазил срока по чл. 78, ал. 1 от Закона за водите. 
1. „Собек“ ООД гр. София, Столична община, обл. София град, изпълнява условията разписани в Разрешително № 11140055/ 07.08.2009 г.
1. „Собек“ ООД гр. София, Столична община, обл. София град, няма незаплатени глоби или санкции по чл. 200 от Закона за водите.
1. Измененията в Разрешително № 11140055/ 07.08.2009 г. са свързани със следното:
· Допълване на разрешителното с географските координати и надморски височини на точките в двата края – на ляв и на десен бряг на р. Канщица, на изграденото в реката водовземно съоръжение (водохващане);
· Допълване на разрешителното с географските координати и надморска височина на точката от водохващането, от която водните количества се отнемат от реката и се насочват към напорния водопровод за МВЕЦ “Рударка“;
· Допълване на разрешителното с надморската височина на точката в края на опашката на езерото над водохващането, чиито географски координати са записани в Разрешително № 11140055/ 07.08.2009 г.;
· Допълване на разрешителното с идентификатора на поземления имот (ПИ), в който е мястото на водоползването - изградената сграда на МВЕЦ “Рударка“ и промяна на географските координати и надморска височина точка от изградената сграда на МВЕЦ “Рударка“;
· Промяна на срок на завършване на строителството и началния срок за упражняване на правото на водовземане.
1. Към заявлението са приложени изискващите се от Закона за водите, Наредбата за ползването на повърхностните води (ДВ бр. 25/ 2021 г.) и одобрения от Министъра на околната среда и водите образец на заявление за откриване на процедура за продължаване срока на действие на разрешително за водовземане от повърхностен воден обект, документи.
1. На 31.07.2026 г. на интернет страницата на БДДР е извършено публично обявление съгласно чл. 62а, ал. 1 във връзка с чл. 75, ал. 1 от Закона за водите, на съобщение в което са посочени подлежащите на публично обявяване изменения, които ще бъдат направени в Разрешително № 11140055/ 07.08.2009 г. Същото съобщение е публично обявено на 03.09.2026 г. на интернет страницата на Община Ботевград, Софийска област и на информационното табло в ЦАО (партер) на общината. В 14-дневния срок на публичните обявления не са постъпили възражения и/или предложения, относно обявеното съобщение.
След преценка на изложените фактически и правни основания,

Р Е Ш И Х:

На основание чл. 76, ал. 1, т. 1 във връзка с чл. 72, ал. 1, т. 2; чл. 78, ал. 2 във връзка с чл. 78а, т. 2 и чл. 52, ал. 1, т. 4 от Закона за водите (ЗВ), ИЗМЕНЯМ и ПРОДЪЛЖАВАМ СРОКА НА ДЕЙСТВИЕ на Разрешително № 11140055/ 07.08.2009 г. за водовземане (РВ) от повърхностен воден обект – река Канщица, с цел на водовземането – производство на електроенергия и с място на използване на водите – малка водноелектрическа централа (МВЕЦ) „Рударка“ в неурбанизираната територия от землището на с. Краево, общ. Ботевград, Софийска област, с титуляр „Собек“ ООД гр. София, Столична община, обл. София град, с ЕИК 200184381, издадено от Директора на Басейнова дирекция “Дунавски район” гр. Плевен, както следва:
1. Текстът в раздел “Срок на действие на разрешителното” на Разрешително № 11140055/ 07.08.2009 г. се изменя във вида:
	Срок на действие на разрешителното:
	Начален срок: 07.08.2009 г.
Краен срок: 07.08.2028 г.


2. Текстът на раздел “Място на водовземането” в Разрешително № 11140055/ 07.08.2009 г. се изменя и придобива вида:
	Място на водовземането:
	Водовземно съоръжение (водохващане) изградено в речното легло на река Канщица на кота дъно река 664,00 в землището на с. Краево, общ. Ботевград, Софийска област.
Географски координати (WGS84) на точката в края на водохващането на ляв бряг на реката:
• северна ширина N - 42° 58' 59,72"
• източна дължина Е - 23° 36' 42,96"
Географски координати (WGS84) на точката в края на водохващането на десен бряг на реката:
• северна ширина N - 42° 58' 59,42"
• източна дължина Е - 23° 36' 43,27"
Географски координати (WGS84) на точката от водохващането, от която водните количества се отнемат от реката и се насочват към напорния водопровод за МВЕЦ “Рударка“:
• северна ширина N - 42° 58' 59,546"
• източна дължина Е - 23° 36' 43,181"
• кота дъно на началото на утаителната камера преди напорния водопровод за МВЕЦ “Рударка“ Z – 660,27
Географски координати (WGS84) на точката в края на опашката на водното езеро над водохващането:
• северна ширина N - 42° 58' 59,10"
• източна дължина Е - 23° 36' 41,886"
• кота дъно Z – 661,17


3. Текстът на раздел “Място на водоползването” в Разрешително № 11140055/ 07.08.2009 г. се изменя и придобива вида:
	Място на водоползването:
	МВЕЦ ”Рударка” със застроена мощност 186 кW и нетен пад 100,30 м в сграда изградена в поземлен имот с идентификатор 39267.38.30 в местността „Йончова ливада“ в неурбанизираната територия от землището на с. Краево, общ. Ботевград, Софийска област.
Географски координати (WGS84) на точка от изградената сграда на МВЕЦ “Рударка“:
• северна ширина N - 42° 59' 16,35"
• източна дължина Е - 23° 37' 41,252"
• кота ос турбина в МВЕЦ “Рударка“ Z – 555,33


4. Текстът на раздел “Срок за завършване на строителството” в Разрешително № 11140055/ 07.08.2009 г. се изменя и придобива вида:
	Срок за завършване на строителството:
	07.08.2027 г.
• кота дъно на началото на утаителната камера преди напорния водопровод за МВЕЦ “Рударка“ Z – 661,17


5. Текстът в раздел “Начален срок за упражняване правото на водовземане” в Разрешително № 11140055/ 07.08.2009 г. се изменя и придобива вида:
	Начален срок за упражняване на правото на водовземане:
	07.08.2027  г.


6. Текстовете на условия с т. 2.1. и т. 2.2. от раздел “2. Осигуряване целогодишно подаване на минимално водно количество, необходимо за нормалното функциониране на екосистемите в реката” от Приложението към Разрешително № 11140055/ 07.08.2009 г. се изменя и придобива вида:
	2. Осигуряване целогодишно подаване на минимално водно количество, необходимо за нормалното функциониране на екосистемите в реката:
	2.1. Да се осигурява целогодишно подаването на минимално водно количество след мястото на водовземане, необходимо за нормалното функциониране на екосистемите в река Канщица и осигуряващо хидравличната непрекъсваемост на реката:
· 10 дм3/сек до издаване и утвърждаване на методиката по чл. 135, т. 1 от Закона за водите за определяне на минимално допустим отток в реките;
· в съответствие с методиката по чл. 135, т. 1 от Закона за водите за определяне на минимално допустим отток в реките, след нейното  утвърждаване.

	
	2.2. Измервателното средство за минимално допустимия отток в р. Канщица след водовземането, да се поддържа в изправност за целия срок на действие на разрешителното.


7. Текстът на условие с т. 3.1. от раздел “3. Монтиране на измервателни устройства за измерване на ползваните за различни цели водни обеми в определения в разрешителното срок” от Приложението към Разрешително № 11140055/ 07.08.2009 г. се изменя и придобива вида:
	3. Монтиране на измервателни устройства за измерване на ползваните за различни цели водни обеми в определения в разрешителното срок
	3.1. Да се монтира автоматично измервателно устройство за непрекъснато измерване с натрупване, актуализация и архивиране на отчети за отнетите от р. Канщица водни количества. Измервателното устройство да отговаря на Закона за измерванията и Наредбата за средствата за измерване, които подлежат на метрологичен контрол (ДВ бр. 103/ 2024 г.) Да се уведоми Басейнова дирекция „Дунавски район” гр. Плевен, за готовността за пломбиране на устройството.
Срок: 07.08.2027 г.


8. Раздел “4. Действия при повреда на измервателните устройства ” от Приложението към Разрешително № 11140055/ 07.08.2009 г. се изменя и придобива вида:
	4. Действия при повреда на измервателните устройства
	1. При повреда на измервателното устройство, да се вписва в дневника за измерване на водните количества датата и часа на повредата на устройството.

	
	2. При невъзможност за отстраняване на повредата на авариралото измервателно устройство в срок до един месец, да се осигури и монтира друго измервателно устройство отговарящо на Закона за измерванията и Наредбата за средствата за измерване, които подлежат на метрологичен контрол (ДВ бр. 103/ 2024 г.).

	
	3. В дневника за измерване на водните количества, за периода на водовземане без работещо измервателно устройство, но не повече от 30 дни, да се отразява максимално разрешеното водно количество.


9. На основание Решение № 3802/14.03.2019 г. постановено по адм. д. № 8470/2018 г. на ВАС – Петчленен състав – II колегия, с което се отменя Решение № 5068/19.04.2018 г. постановено по адм. д. № 1003/2017 г. на ВАС – Шесто отделение в тричленен състав и се постановява отмяна на Становище по екологична оценка № 7-3/2016 г. на министъра на ОСВ за съгласуване на ПУРБ в Дунавски район за периода 2016-2021 г., в частта му относно отразяване в окончателния вариант на проект на ПУРБ на мерките по т. 6, 7 и 8 раздел I, буква „Б", в т.ч. действие с код РМ_9_5 към мярка с код  РМ_9 от ПУРБ 2016-2021г., в раздел „Условия за отнемане на разрешителното“ от Приложението към Разрешително № 11140055/ 07.08.2009 г., условието: „14.5. Отнемане на разрешителното може да се постанови, в случаите на доказано с данни от мониторинга констатирано влошаване на качествените и количествените показатели на повърхностните води, причинено в резултат от дейността, освен в случаите, когато са налице условия за обосноваване на изключения по реда на чл. 156в - чл.156е от ЗВ, при което дейността следва да бъде прекратена (мярка РМ-9-5 от ПУРБ 2016-2021 г.)“ – отпада.
10. Навсякъде в Разрешително 11140055/ 07.08.2009 г., в Решение № 607/ 03.11.2011 г. и Решение № 1437/ 20.10.2014 г. за изменение на разрешителното, текстовете “Басейнова дирекция за управление на водите в Дунавски район с център Плевен” и „БДУВДР“ се заменят с текстовете “Басейнова дирекция “Дунавски район” гр. Плевен” и „БДДР“.
Всички останали параметри, задължения и условия в разрешителното остават непроменени.
Настоящото Решение № 5094/ 23.09.2026 г. е неразделна част от Разрешително 11140055/ 07.08.2009 г. за ползване на повърхностен воден обект.
Настоящото решение подлежи на обжалване пред съответния административен съд по реда на Административнопроцесуалния кодекс

